椒图 椒图龙生九子之一形状像螺蚌性格好闭好僻静最反感别人进入它的巢穴铺首衔环为其形象 明代楊慎詞品記載 元人樂府戶列八椒圖又貝瓊未央瓦硯歌長楊昨夜西風早錦縵椒圖跡如掃竟不知椒圖為何物 近閱陸文量菽園雜記云博物志逸篇曰龍生九子不成龍各有所好鴟吻𧈢𧏡之類也椒圖其形似螺性好閉故立于門上即詩人所謂金鋪也 司馬温公明妃曲云宮門金鐶雙獸面回首何時復來見梁簡文烏栖曲云織成屏風金屈戍李賀詩屈戍銅鋪鎖阿甄皆指此也又按尸子云法螺蚌而閉戶後漢書禮儀志殷人以水德王故以螺著門戶則椒圖之似螺形其說信矣